Șefa PSD, Viorica Dăncilă, i-a numit pe românii din străinătate „ăștia” în timpul dezbaterii organizate cu jurnaliștii la Palatul Parlamentului.

Dăncilă a vorbit despre ceea ce au făcut social-democrații pentru diaspora, susținând că guvernul este cel care „a facilitat votul pentru românii din diaspora” - în condițiile în care votul prin corespondență și votul de trei zile în diaspora au fost votate de Parlament la inițiativa opoziției.

„Iohannis nu a făcut nici măcar o deplasare pentru românii din diaspora. Chiar dacă s-a deplasat în state unde avem o mare majoritate a românilor care au plecat din țară, nu s-a întâlnit cu ăștia, nu a vorbit despre venirea lor în România și ce face în calitate de președinte ca românii să se întoarcă acasă”, a spus Dăncilă.